Але толькі ўнутрыклубнымі справамі Ларыса Пашкевіч не абмяжоўваецца. Сваіх аднадумцаў — рабочую моладзь, пенсіянераў, настаўнікаў і ўрачоў — яна называе “ініцыятыўнай супольнасцю”. Дык вось, супольнасць давяла да ладу парк, расставіла новыя лавачкі. Набылі за кошт грантаў дзіцячую пляцоўку з горкамі і іншымі атракцыёнамі, размясцілі яе ля школы, дзе як-ніяк вучыцца яшчэ 200 чалавек.